
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

Te’
Τρίτη, 27 Οκτωβρίου 2026

ΔΕΛΤΙΟ ΤΥΠΟΥ
Επακούμβηση πλοίων και απαγόρευση του απόπλου τους στο Κερατσίνι – Συνέχεια ενημέρωσης σχετικά με τον εντοπισμό 60 αλλοδαπών στη ν. Χρυσή την 13.10.2026 – Συνέχεια ενημέρωσης σχετικά με τον εντοπισμό 45 αλλοδαπών στη Γαύδο την 26.10.2026 – Εντοπισμός και διάσωση 44 αλλοδαπών νοτιοανατολικά των Καλών Λιμένων - Συνέχεια ενημέρωσης σχετικά με τον εντοπισμό και διάσωση 47 αλλοδαπών στη Γαύδο την 26.10.2026 – Θαλάσσια ρύπανση στα Νέα Μουδανιά – Συνέχεια ενημέρωσης σχετικά με τον εντοπισμό 38 αλλοδαπών στην Ιεράπετρα την 21.10.2026

Τις πρωινές ώρες σήμερα, ενημερώθηκε η Λιμενική Αρχή του Κερατσινίου από τον Πλοίαρχο ενός επιβατηγού– οχηματαγωγού (Ε/Γ-Ο/Γ) πλοίου ελληνικής σημαίας, για περιστατικό επακούμβησης με ένα παραπλεύρως πρυμνοδετημένο φορτηγό-οχηματαγωγό (Φ/Γ-Ο/Γ) πλοίο ελληνικής σημαίας. Ειδικότερα, το Φ/Γ-Ο/Γ, το οποίο ήταν πρυμνοδετημένο στον νέο μώλο Δραπετσώνας, προσέκρουσε ελαφρά, λόγω των δυσμενών καιρικών συνθηκών που επικρατούσαν στην περιοχή, στο Ε/Γ-Ο/Γ πλοίο, το οποίο βρισκόταν πλησίον προκαλώντας του υλικές ζημιές. Στη συνέχεια, το Ε/Γ-Ο/Γ μετατοπίστηκε προς τα δεξιά και ήρθε σε επαφή με έτερο Ε/Γ-Ο/Γ πλοίο ελληνικής σημαίας, προκαλώντας και σε αυτό υλικές ζημιές. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. Από το Β’ Λιμενικό Τμήμα Κερατσινίου του Κεντρικού Λιμεναρχείου Πειραιά που διενεργεί την προανάκριση απαγορεύτηκε ο απόπλους και των τριών πλοίων μέχρι την προσκόμιση σχετικών πιστοποιητικών αξιοπλοΐας από τους παρακολουθούντες τα πλοία αναγνωρισμένους οργανισμούς.

*****

Συνέχεια ενημέρωσης:
Αναφορικά με τον εντοπισμό 60 αλλοδαπών στη ν. Χρυσή την 13.10.2026, συνελήφθη ένας 19χρονος αλλοδαπός (υπήκοος Νοτίου Σουδάν), εξ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από τη Λιβύη στην Ελλάδα. 

*****

Συνέχεια ενημέρωσης:
Αναφορικά με τον εντοπισμό 45 αλλοδαπών στην παραλία «ΚΟΡΦΟΣ» της Γαύδου, τις πρωινές ώρες την 26.10.26, συνελήφθη ένας 17χρονος αλλοδαπός (υπήκοος Νοτίου Σουδάν), εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής.

*****

Τις πρωινές ώρες χθες, ενημερώθηκε οι Λιμενικές Αρχές των Καλών Λιμένων και της Αγίας Γαλήνης από το Ενιαίο Κέντρο Συντονισμού Έρευνας και διάσωσης (Ε.Κ.Σ.Ε.Δ.) για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 17 ν.μ. νοτιοανατολικά των Καλών Λιμένων. Οι 44 αλλοδαποί (43 άντρες και 1 γυναίκα) περισυλλέχθηκαν από ένα παραπλέον φορτηγό (Φ/Γ) πλοίο σημαίας Σιέρα Λεόνε και με τη συνδρομή της λάντζας «ΕΛΕΝΗ» Ν.Π. 2097 μεταφέρθηκαν στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν στο λιμάνι του Ηρακλείου συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

*****

Συνέχεια ενημέρωσης:
Αναφορικά με τον εντοπισμό και τη διάσωση 47 αλλοδαπών στη θαλάσσια περιοχή 45 ν. μ. νότια της Γαύδου, τις απογευματινές ώρες χθες, συνελήφθη ένας 17χρονος αλλοδαπός (υπήκοος Ν. Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε, έναντι χρηματικής αμοιβής, από το Τομπρούκ της Λιβύης στην Ελλάδα. Προανάκριση διενεργείται από το Κεντρικό Λιμεναρχείο Χανίων.

*****

Τις πρωινές ώρες σήμερα, ενημερώθηκε η Λιμενική Αρχή των Νέων Μουδανιών για περιστατικό ρύπανσης στη θαλάσσια περιοχή του αλιευτικού καταφυγίου Νέων Μουδανιών. Στελέχη Λ.Σ.-ΕΛ.ΑΚΤ. μετέβησαν στο σημείο όπου διαπιστώθηκε θαλάσσια ρύπανση, συνολικής έκτασης περίπου πενήντα (50) τετραγωνικών μέτρων, λόγω διαρροής των σεντινών, ενός θαλαμηγού (Θ/Γ) σκάφους σημαίας Πολωνίας, το οποίο ελλιμενιζόταν στην εν λόγω περιοχή. Άμεσα ενημερώθηκε το Λιμενικό Ταμείο Νέας Προποντίδας Χαλκιδικής και πραγματοποιήθηκε ρίψη απορροφητικών υλικών και πλωτού φράγματος. Από το Α’ Λιμενικό Τμήμα Νέων Μουδανιών του Κεντρικού Λιμεναρχείου Θεσσαλονίκης που διενεργεί την προανάκριση, συνελήφθη ο ιδιοκτήτης του Θ/Γ σκάφους.

*****

Συνέχεια ενημέρωσης:
Αναφορικά με τον εντοπισμό 38 αλλοδαπών στην περιοχή «ΜΕΓΑΛΗ ΠΑΡΑΛΙΑ» Ιεράπετρας, τις πρωινές ώρες της 21.10.2026, συνελήφθη ένας 17χρονος αλλοδαπός (υπήκοος Ν. Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από τη Λιβύη στην Ελλάδα. Προανάκριση διενεργείται από το Λιμεναρχείο της Ιεράπετρας.

Τρίτη, 20 Οκτωβρίου 2026



ΔΕΛΤΙΟ ΤΥΠΟΥ



Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 

Συνέχεια ενημέρωσης:

Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 



*****



Συνέχεια ενημέρωσης:

Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 



*****


	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****



Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.



*****



Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

